text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
jólatræðið
November 25 , 2010Vil bara takk VK fyri at tey skipa fyri einari so hugnaligari jólatræðs-tendring. Tað er fínasta slag at jólatræðið verður tendra júst handan dagin og hatta tíðspunktið. Tað passar jú ongantíð hjá øllum.
vælnøgdur borgari
PS Gleði meg at fáa bollar og kakao :)
Jólatræðið
November 25 , 2010
Frá VK: tríggir spurningar/viðmerkingar eru komnar um jólatræið. Vit hava loyvt okkum at sett spurningarnar saman, og svara teimum undir einum.
1. spyrjari
Nær verður jólatræðið tendra?? eg síggi, at tað møguliga verður fríggjadagin 26. nov. Hví hugsað tit ikki um barnafamiljur.... og heldur velja ein leygardag ella sunnudag. Tá hava øll fingið frí frá arbeiðið og avheintað børn síni á stovninum:-)
Í 2009 var tað ein fríggjadag kl. 17. Er tað ikki kommunan, ið skipar fyri??? og kommunan eigur eisini ansingarstovnarnar, teir steingja ikki fyrr enn 17.15. Og har arbeiða starvsfólk/foreldur at børnum í hava hug til at fara til jólahald við sínum børnum, men ikki sleppa....
heilsan ein, sum vil gjarna fara við børnum sínum til jólahugna/jólatræð. Og vónar at tað verður leygar- ella sunnudag í 2010:-))
2. spyrjari:
Vónandi kunnu vit ið arbeiða aðrastaðni enn í bygdini náa at verða við til jólatræstendranina í ár. Tað hava vit ikki nátt í 2 ár í trekk tí tit hava lagt tað ov tíðliga uppá dagin. Kann hetta ikki fyriganga ein leygar- ella sunnudag?
3. spyrjari:
Veit væl, at tit royna at gera tykkara besta fyri at fáa tiltakið við jólatrænum so gott sum møguligt, og eg haldi eisini at tað sær sera spennandi út í ár, eins og tað hevur verið tey seinastu árini. MEN eigur man ikki at umhugsa at avlýsa jólamannin, tá ið træið verður tendrað so tíðliga sum í november. Kanska latið nøkur fitt børn/ung - uttan jólamansklæði - latið ein pakka til børnini í staðin. Ivist ikki í, at tey á Staðnum høvdu kunna funnið upp á okkurt stutligt uttan at hava jólamannin so tíðliga.
Vóni, at hetta verið tikið sum positivur kritikkur av einum annars frálíkum tiltaki!
Vit takka fyri spurningarnar/viðmerkingarnar.
Tá ið vit skipa fyri hesum tiltaki, fáa vit hjálp frá uml. 60 fólkum, sum gera sítt til, at haldið er so hugnaligt og væleydnað, sum tað er. Vestmanna Kommuna er sera takksom fyri, at Hornorkestrið, Sangkórið, Kirkjukórið, Saron, røðarin, sum í ár er Theodor Olsen, prestur, og ikki at gloyma jólamenninir, vilja luttaka, tá ið vit tendra jólatræið. Fyrst og fremst mugu vit taka atlit til, at tíðin passar øllum hesum fólkunum.
Harumframt royna vit at leggja haldið tann dagin og ta klokkutíðina, sum vit hava varhugan av, passar teimum flestu barnafamiljunum gott. Tá ið jólatræið hevur verið tendrað leygardag, siga fólk tað ikki vera gott, tí tá skulu tey av bygd til ítrótt, handils ella til jólaborhald. Sunnudag er tað ítrótturin. Er haldið kl. 18 ella 19 er tað ov seint, tí børnini skulu eta og síðani í song.
Takk fyri viðmerkingina frá 3. spyrjaranum. Jú, kanska kundi jólamaðurin bíða. Men hann var glaður fyri, at vit Vestmenningar eru so kvikir og tendrað træið áðrenn 1. sunnudag í advent, tí jólamenninir hava sum vera man so nógv at gera í desember, at tað passaði teimum væl at koma hendavegin just hendan dagin :-)
Er demokratiið ikki skeikla
November 17 , 2010Hey Kommunan !
Tað er virkuliga langt úti, at tit hava slept 90% av viðgerðunum, á heimasíðuni,sum plágdu at koma fyri á bygdarásfundum.
Tá eg hyggji at listanum, so eru ógvuliga fá mál, sum borgarin kann hava ein møguleika at viðmerkja, undan viðgerðini.
Mál verða viðgjørd fyri afturlætnari hur, men hvat er meiningin við tí, at tit hava umlagt alt, so at 90% av málunum ikki koma fyri bygdaráðsfund.
Hvat eru tit bangin fyri.
Kunnu vit í staðin fáa ein postlista á heimasíðuna, so vit tann vegin kunnu fylgja við.
Vit skilja ikki atfinningarnar. Tað er rætt, at fá mál eru til bygdarráðsfundirnar, men tað er als ikki rætt, tá tú ákærir okkum fyri at krógva mál fyri borgarunum. Niðanfyri sæst yvirlit yvir bygdarráðsmál eftir summarfrítiðina.
Grein 2 í Fundarskipan fyri Vestmanna Bygdarráð ásetir, nær mál skulu viðgerðast fyri afturlatnari hurð fundarskipanin kann lesast á heimasíðuni. Øll málini niðanfyri, sum vórðu viðgjørd fyri afturlatnari hurð, eiga sambært fundarskipanini at verða viðgjørd fyri afturlatnari hurð.
Vit hava fyri langari tíð síðani gjørt av, at bygdarráðið ikki skal viðgerða umsitingarlig mál t.d. vanlig byggiloyvi. Slík mál eiga ikki at fáa politiska viðgerð.
Vit hava umrøtt møguleikan at hava postlista, men vit hava ikki enn tikið avgerð um hann. Orsøkin er m.a., at okkara umsitingarliga orka er avmarkað, og at tillagingar mugu gerast í mannagongdum.
Vit eru ikki bangin, og als ikki fyri okkara egnu borgarum. Men vit eru sera hørm um ógrundaðar ákærur.
Seinasta fundarbókin
November 17 , 2010Sera sigandi referat frá seinasta bygdarráðsfundi............!
Eg tað bara eg, sum eri bíttur og onki skilji ella sigur hatta nakað sum helst? Er tað yvirhøður neyðugt at leggja hattar út á heimasíðuna, tá ið upplýsingarvirðið so onkisigandi fyri vanlig fólk.
Hálvbíttur!
Tað er vanligt bert at skriva fundarsamtyktir frá bygdarráðsfundum. og ikki fundarfrásagnir. Einasta undantakið er, um ein bygdarráðslimur biður um at fáa eina viðmerking við í fundarbókina.
Allir bygdarráðsfundir eru almennir, so um tú ynskir at vita, hvat ið er ført fram á einum fundi, ert tú vælkomin at lurta.
Røktarheim
November 11 , 2010Fyrst vil eg siga at tað er rættliga skilalgott at byggja røktarheim her í okkara heimbygd, sum eg havi skilt so er tað landið sum betalur lønir, og kommunan fær skattin, gott trekk.
Kundi hugsa mær at vita hvussu nógv røktarheimið kostaði upprunaliga, (meting) og hvussu nógv tað kostaði nú, havi skilt at tað var væl bíligari nú tá tilboð vóru innkomin.
Skilagott er at byggja alment í ringum tíðum, tað skal man hava dirvi til tá ið inntøkurnar eru lækkandi, men tit hava hildið fast.
Eisini haldið eg at tit hava gjørt tað besta trekkið í nógv harrans ár fyri trivnanin við Staðnum, tað er heimskend í FO, og har koma tær flestu "stjørnurnar" í FO.
Heilsan
60-ara hippiari
Niðanfyri eru kostnaðarmetingar. Tølini eru ikki heilt sambærilig; kostnaðurin at byggja á Fornlendi og Grønanesi er ikki hin sami. Á Grønanesi eru útreiðslurnar til vegumlegging størri, eisini var neyðugt at flyta ruskpláss.
Bygningurin í 2008 og 2010 er ikki hin sami, í 2008 var ætlanin at hava kjallara undir øllum bygninginum. Talan var tí um fleiri fermetrar, men mett varð, at hetta gjørdist ov dýrt, tí flestu eyka fermetrarnir vóru til óneyðug goymslurúm.
Takk fyri rós og vøkur orð um Staðið; vit eiga at takka tí dugnaliga og áhugaða leiðaranum og okkara virkna ungdómi
Bygdarsøgan
November 11 , 2010Nær kemur Vestmanna Bygdarsøga, sum Helgi Jakobsen skrivan, út?
Sparkivøllurin á Flatabø
November 11 , 2010Góðan dagin !
Bert nakrir spurningar um sparkivøllin á Flatabø.
1. Hvør hevur viðíkahaldsábyrgd av FIFA vøllinum ?
2. Um tað er Vestmanna Kommuna, hví verður viðlíkahaldi ikki fylgt upp.
3. Um tað ikki er VK, hvør skal so boða ábyrdarpersónum fá hesum ?
Eg spyrji, tí eg havi verði har niðri fleiri ferðir í seinastuni. Netið til málini og nú bordonurnar sum halda stóra netinum rundan um vøllin er fari. Netið á niðara borði liggur niðri og er hetta til ampa hjá børnunum sum spæla har.
Tað nyttar einki at lappa tí einu bordonuna, har má allur veirurin skiftast út tí eyguni eru gnaðaði av, grunda av vindinum. Ta er ikki leingi til tað næsta dettur niður.
Kunnu tit vinarliga fáa hetta gjørt skjótast gjørligt ella biðja tey sum hava ábyrduna av hesum fáa tað gjørt, áðrenn eitt barn fær skaða av hesum.
P.S. Hvat sker við spæliplássinum í Miðalsbrekku. Nú kemur nýtt fíggjarár, hatta má ein endi fáast á, okkurt annað má heldur víkja fyri spæliplássinum hesuferð
Vinarliga Heilsan
Jan Haldansen
Tað er Vestmanna Kommuna, sum hevur viðlíkahaldið av sparkivøllinum í Flatabø um hendi. Spurningar tygara verður tiknir upp skjótast gjørligt.
Tað vórðu 25.000 kr avsettar til spælipássið í Miðalsbrekku á fíggjarætlanini í ár, og fyri hesa upphædd var sparkivøllurin umvældur, gøta gjørd fram við vøllinum og hegn sett niðanfyri. Viðgerðin av fíggjarætlanini fyri 2011 er ikki liðug enn, so óvist er, hvør upphædd verður tøk til spæliplássið komandi ár.
Spyr ongin longur
November 11 , 2010Vil bara spyrja um ongin hevur nakrar spurningar longur, tað er so deiligt at fylgja við hvat hendir heima hjá tykkum.
Heilsan ein í siglir úti.
Jú, tað verður nakað spurt, men ikki so nógv, sum tað onkuntíð hevur verið.
Vit royna at svara, so hvørt vit hava røttu upplýsingarnar.
Nýggjur bókavørður
November 09 , 2010Eg ætlaði at søkja starvið sum bókavørður, men kunnu tit greiða frá nær og hvar hetta er lýst, og hvørji eru førleikakrøvini ?
Starvið sum bókavørður varð lýst leyst í Sosialinum tann 31. august 10 og í Dimmalætting 3. september 10. Harumframt lá lýsingin her á heimasíðuni frá 30. august 10, til freistin at søkja starvið var úti tann 14. september 2010 kl. 12. Til ber at síggja lýsingina her.
Smb. 12, stk. 2 í bókasavnslógini skal leiðarin á einum fólkabókasavni vera útbúgvin bókavørður. Um ongin av umsøkjarunum hevur útbúgvingina, kann landsstýrismaðurin í mentamálum eftir tilmæli frá landsbókavørðinum og bókavarðafelagnum gera frávik frá stk. 2. Hendan møguleikan hevur Vestmanna Kommuna brúkt, og hevur fingið frávik frá 12, stk. 2 fram til summarið 2012.
Agenda
November 05 , 2010Til VK
Hvussu kan tað vera at ein persónur kan gera alt hattar niðri við John sa brúgv..
Hvør betalur fyri hattar, og hvat hevur hatta kosta VK.
Gamla Garðastovu brúgvin sum er farin um tey 100 ár er nú vekk, Hava teir loyvi til at fjerna hana.
Er tað ikki so at alt sum er yvur 100 ár er friða.
Heilsan ein sum undrast
Tað er ikki bert ein persónur, sum tekur avgerð um tað, sum hent er á Kirkjusandinum, men Bygdarráðið, sum hevur samtykt Gjógaráætlanina, ið Lokala Agendafelagið hevur tikið stig til. At ein ávísur persónur dugir at síggja møguleikar fyri at røkka hesi ætlan, uttan at hon gerst alt ov kostnaðarmikil, eiga vit at fegnast um!
Grótið, sum koyrt er á sandin, er avlopsgrót frá arbeiðinum uppá røktarheimið, og hetta skuldi koyrast burtur kortini. Tí hevur arbeiðstakarin koyrt grótið ókeypis. Arbeiðstakarin hevur lagt grótið og sandin út fyri 5.500 kr íroknað mvg!
Ytri partur av Garðastovubrúnni var mestsum burtur og partur av brúnni í sera ringum. Tí hevur verið mett betur at varðveitan tann partin, sum enn er í nøkulunda standi.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Eg vil ordiliga fegin í betri form, tað er ein góð kensla, at orka væl, og fyri fyrstu ferð í mínum lívið, havi eg fingið ein lítlan búk.
So ætlanin í ár hevur verið at koma ordiliga í gongd við at renna. Tí proklameraði eg fyri nøkrum mánaðum síðan, at nú skuldi rennast 3 ferðir um vikuna, og lovaði eisini, at mín renniloggur skuldi í gongd aftur.
Well, eg havi runnið nakrar túrar í ár 13 tilsamans, og onkur renniloggur er eisini komin burturúr. Men veður, arbeiði og leti hava forða mær.
Men í morgun lá fyri, so eg fór í renniskógvarnar og ein stuttan túr út móti Glyvursnesi.
Kendist deiligt, tí hóast tað var yvirskíggja, so var rættiliga stilt og lýtt . Eg rann út til brunnin og aftur, tað er beint yvir 3 km, so tað er super.
Í oyrunum hevði eg playlistan “Føroyski Superlistin”, ið er ein langur listi, har eg havi savna tað besta innan føroyskan tónleik.
Tónleikurin:
Eivør – Í Gøtu ein dag
Faroe 5 – Tú fert altíð at vera har
Páll Finnur Páll – Viðurkenning
Páll Finnur Páll – Havsins Ríki
MC-Hár – Sangurin um orð, tøl og tøs.

robotstxt: allowed

filter: keep


text:
FM í Dart
FM í dart verður í Mentanarhúsinum í Fuglafirði 14. apríl.
32 teir bestu menninir og 8 tær bestu kvinnurnar fara til Fuglafjarðar at dystast í einmansleiki og tvímansleiki.
Lagt verður fyri fyrrapartin við innleiðandi bólkaspølum. Seinnapartin verða cup-dystir á skránni.
Frá kl. 19 verða finalur á skránni, og tá verður ein dystur í senn spældur uppá scenuni. Kringvarpið stroymir allar dystirnar á scenuni og ætlanin er at skapa rættuliga dartstemning í Mentanarhúsinum hetta kvøldið.
Tí vóna fyrireikararnir, at nógvir áskoðarar møta upp í Mentanarhúsinum at hyggja eftir okkara bestu dartspælarum, so vit kunnu fáa ein rættuligan FM-stemning út í hvønn krók í landinum.
11.00 kappingin byrjar
Kl. 16.00 Cupdystirnir byrja
Kl. 18.00 Sámal Ravnsfjall hitar upp til finalurnar
Kl. 19.00 Finalu umførini byrja


text:
Hátíðarhald og konsert í Norðulandahúsinum
Í samband við, at Jonhard Mikkelsen og Sunleif Rasmussen móttaka Mentanarvirðislønir Landsins, og Sunleif eisini verður 50 ár, verður hátíðarhald í Norðurlandahúsinum fríggjakvøldið 18. mars kl. 19.00.
Á skránni er eisini konsert, og skráin til hesa føðingardagskonsert og handan av heiðurslønum er hendan:
- Konsert í g-moll eftir Antonio Vivaldi
- Echoes of the Past fyri solo violin eftir Sunleif Rasmussen
- Mentanarvirðisløn Landsins, handan og talur
- Pastorella eftir Antonio Vivaldi
- Sarabande og Gigue úr Svitu fyri gittar og effektprosessor eftir Sunleif Rasmussen
- Mentanarheiðursløn Landsins, handan og talur
- Frumframførsla fyri solo blokkfloytu eftir Sunleif Rasmussen
- Violin og basso continuo eftir Antonio Vivaldi
- Andalag 2 fyri 2 floytur eftir Sunleif Rasmussen
- Konsert í G-dur 2. og 3. sats eftir Antonio Vivaldi
Tónleikarar: Michala Petri blokkfloytur, Andrea Heindriksdóttir floytu, Bernharður Wilkinson floytu, Sámal Petersen violin, Ólavur Jakobsen gittar, Christine Andersen fagott.
Kostnaður fyri luttøku er 50 kr, og atgongumerkir eru at fáa í Norðurlandahúsinum
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Hesin bólkur er ætlaður at vísa alt kommunalt virksemi.
Alt sum hevur vinnuligan áhuga er ætlað at hýsa í hesum bólki.
Nógvu ítróttargreinarnar hava henda felagsbólk.
Víða hugtakið mentan verður hýst í hesum yvirbólki,
Alt innan tónleik.
Havnarkórið og kórbólkurin Diabolus hava felagskonsert í Fuglafjarðar Kirkju og í Norðurlandahúsinum á hvítusunnu
Les meira
Í meira enn 30 ár hevur Frits Johannesen staðið á odda fyri kórsangi í Fuglafirði. Tað verður markerað í dag.
Dagurin byrjaði í svimjihylinum í morgun, Frits svimur vanliga leygarmorgnar, har mentamaðurin varð fangaður av nógvum …
Tað var í 1986, at Bros kom við síni útgávu. Jógvan á Lakjuni, sum nú er løgtingsformaður, stóð á odda fyri bólkin, sum eisini hevði aðrar sangarar við. Bólkurin var sera nógv at hoyra gjøgnum …
Fríggjakvøldið tann 17. Mei kl. 21.00 verður stórsligin konsert við Kashmir.
Kashmir góvu nýggja fløgu út tann 18. Mars, ið kallast E.A.R., og í hesum sambandi eru teir á Europeiskari Konsertferð. Teir skuldu byrja konsertferðina tann …
Vit kunnu í dag boða frá, at vit hava skriva sáttmála við Fritleif í Lambanum, ið er galdandi fyri alla seinnu hálvu. Fritleif, sum má teljast í millum royndastu leikararnar í landinum, er 27 ára …
Næsta kvøldseta í Mentanarhúsinum, har gamli ” Piddasa handil “, “Málingahandilin “, gamli “Handilin hjá Haraldsen ” og gamli ” enski dansurin” í Fuglafirði eru á skránni, verður mikukvøldið 15. mai, klokkan 19.00.
Øll eru hjartaliga …
Kl 13 í dag 12. mai kom eitt skip afturat flotanum í Fuglafirði. Hornorkestrið spældi, og nógv fólk var møtt upp at taka ímóti. Skipið verður klárt at fara til fiskiskap um 2 – 3 …
Leygarkvøldið 11. mei skipar ÍF fyri dansi á John’s, har atgongumerkjainntøkan fer óskerd til felagið.
Copenhagen Brass Band hevur konsert í Fuglafjarðar kirkju í morgin 11. maj kl 16.
Sunnukvøldið 5. Mai kl. 20 bjóðar Fuglafjarða Sangkór til várkonsert í kirkjuni í Fuglafirði.
Skráin er samansett av kendum vár- og summarsangum, við onkrum forvitnisligum íblandað.
Kaffi í kjallaranum aftaná.
Vit gleða okkum at syngja kavan vekk og …
Liðugtgerð av vegnum Gjógvará Havnarlagið er nú tikið uppaftur. Í ár er ætlanin at gera vegastrekkið umleið 220 millum Traðargøtu og omankoyringina til skipahavnina. Atbeiðið verður gjørt av JHR og verður ætlandi liðugt til Varmakeldustevnuna.
Í vakra várveðrinum vóru tveir nýggir næmingar og vitjaðu 1. flokk. Óvist er, um teir eisini vera har í morgin. Tað velst um veðrið. Trýst á myndina, fyri at gera hana størri.
Kelda: Fuglafjarðar skúli
Sunnukvøldið 5. Mai kl. 20 bjóðar Fuglafjarða Sangkór til várkonsert í kirkjuni í Fuglafirði.
Skráin er samansett av kendum vár- og summarsangum, við onkrum forvitnisligum íblandað.
Vit gleða okkum at syngja kavan vekk og bjóða várinum vælkomið …
Stór seglskiparegatta byrjar í Fuglafirði upp undir Varmakeldustevnuna í ár. Tá fara flestu av Føroya stásiligu træseglskipum at leggja leiðina til Fuglafjarðar har tey koma seinnapartin, hósdagin 4. juli. Skipað verður fyri stórari almennari móttøku …
ÍF-flogbóltur bjóðar til brunch í Mentunarhúsinum leygardagin 4. Mai. Kl 10.
Komið og bjóðið várinum vælkomnum og latið okkum hittast til brunch í Mentunarhúsinum.
Njótið várið og ein góðan bita saman við bygdafólki og grannum, við vøkrum …


text:
Norðoya Sparikassi 5 milliónir í avlopi fyrra hálvár 2018
Úrslitið eftir skatt fyrra hálvár 2018 var eitt avlop á 5 mió. kr. í mun til 8,1 mió. kr. sama
tíðarskeið í 2017.
Orsøkin til afturgongdina er niðurskriving av fastognum, sum eftir vitjan varð áløgd av Fíggjareftirlitinum.
Virksemið økist støðugt
Vøksturin í útlánum var 3,9 % ella 66 mió. kr. Útlánini øktust úr 1.809 til 1.875 mió. kr.
Vøksturin í innlánum var 2,0 % ella 45 mió. kr. – úr 2.227 mió. kr. upp í 2.272 mió. kr.
Innlánsavlopið var 397 mió. kr. pr. 30. juni 2018.
Líkt er til, at ábyrgdarar hava álit á sparikassanum og eru væl nøgdir við rentuna, sum
er 5 %. Sparikassin hevur seinastu árini merkt stóran áhuga fyri at seta pening í
ábyrgdarfæ. Samlaða ábyrgdarfæið var pr. 30. juni 2018 kr. 20.135.000, móti kr.
19.806.000 við ársbyrjan 2018. Hetta er ein øking upp á kr. 329.000, ella 1,7 %.
Gjaldføri og solvensur
Gjaldførið er gott. Pr. 30. juni 2018 var yvirdekningurin sammett við lógarkravið 157 %.
Eisini solvensurin er góður. Pr. 30. juni 2018 var solvensurin 19,3 %, meðan individuelli
solvenstørvurin var 10,3 %. Harvið var solvensyvirdekningurin 9 % -stig.
Samanumtikið er sparikassin nøgdur við gongdina higartil í ár.
NORÐOYA SPARIKASSI
Marner Mortensen, stjóri


text:
Temadagur við Annette Fredriksen, leiðandi sjúkrarøktarfrøðingur í Sølund í Skanderborg, verður á Panorama á Hotel Hafnia fríggjadagin 25. november.
Annette hevur undirvíst í epilepsi seinastu 15 árini.
Fyrrapartin, kl. 08.30-12.00, verður fyrilestur fyri lærarum, námsfrøðingum, hjálparfólkum og stuðlum.
Evnið: Vitan um epilepsi skapar tryggleika í gerandisdegnum.
Seinnapartin, kl. 13.00- 16.00, er ætlaður limum í epileptikarafelagnum og øðrum áhugaðum.
Evnið: Ymisk sløg av herindum og viðgerðir.
Tilmelding fer fram á randfrid@olivant.fo ella tel. 263078 innan hósdagin 24. november.
Epilepsifelag Føroya varð stovnað í 1989 og hevur til endamáls at upplýsa um epilepsi.
Heuvr tú spurningar ert tú altíð vælkomin at seta teg í samband við felagið á tel. 263078 ella á randfrid@olivant.fo


text:
Havskrápur (lat. Puffinus gravis (O'Reilly); da. Stor Skrofe) er fult so stórur sum havhestur. Omaná er hann mest dimmbrúnur, í neðra hvítur við breiðari gráari striku eftir bringuni og búkinum. Hann sæst her einans um summarið, og tá langt úti á havi. Heimstaður hansara er á lítlum oyggjum allarsunnast í Atlantshavi. Tá ið vetur er hjá okkum, er summar har, og tá verpur og vermir hann og føðir upp ungar sínar. Tá ið veturin kemur har, flytur hann norður higar, sum summarið er, og sæst um alt Atlantshavið frá Grønlandi líka til Falklandsoyarnar.
Úr: Mikkjal á Ryggi: Fuglabókin, Dýralæra II. 1951.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Kvinnur 1. deild, 4. umfar: B68 – HB 0-3 Kvinnurnar vunnu góðan og sannførandi sigur á Svangaskarði í dag. Eftir hálvleiksstøðuna 1-0 til okkum lótu vit bíða eftir okkum, men móti dystarenda smekkaðu vit til og settu tingini
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain


text:
[Sjálvstýrisflokkurin heitur] landsstýrið um: - at fyrireika verklagslógir, so býli til lesandi verða tøk á “campus”-økjum í Føroyum, í Tórshavn, í Klaksvík, á Kambsdali, í Vestmanna og í Hovi.
- í hesum høpi at stovna Lestrarbýlisgrunn Føroya (BýliLes)
- at skjóta upp neyðug lógaruppskot at flyta nóg mikið av jørð frá ræði búnaðarstovunnar til ognar hjá Lestrarbýlisgrunni Føroya (BýliLes), umframt nóg mikið av peningi úr íløgugrunni ella búnaðargrunni til tess, at Lestrarbýlisgrunnur Føroya (BýliLes) er førur fyri við hóskandi lánsfígging at fremja nevndu íløgur í lestrarbýli (les restina av greinini á torsportal.com)


text:
Í dag gekk upp á stás hjá Føroyum á talvolympisku leikunum í Georgia. Okkara menn gjørdu bart og vunnu 4-0 á Ghana. Hetta er fyrsti dysturin, sum vit vinna við fullum stigatali. Helgi Dam Ziska, Olaf Berg, Martin Poulsen og Carl Eli Samuelsen vunnu allir.
Sveiggini eru stór hjá føroysku telvarunum í Batumi. Í gjár taptu vit 3-1 fyri Afghanistan, sum er styrkismett nummar 143, og í dag vunnu vit 4-0 á Ghana, sum er styrkismett nummar 141. Tann munurin, sum sambært styrkitølunum átti at komið til sjóndar og ruddað fyri greiðum føroyskum sigri í gjár, sást í staðin í dystinum í dag.
Allir okkara telvaðu væl í dag og vunnu sannførandi; fyrst Olaf, so Carl Eli, so Martin og til endans Helgi. Eingin ivi er um, at Helgi styrkir liðið munandi. Eitt er, at hann er okkara akker, men tað tykist, sum ernast hinir á liðnum eisini, tá ið hann er við.
Sigurin í dag sendir okkum av 126. plássi fram á sætið sum nummar 105 av teimum 185 liðunum í almennu kappingini. Vinna vit so aftur í morgin, taka vit okkum aftur eitt fitt lop longur fram í røðina. Um vit kunnu røkka upp hagar, ið vit eru styrkismettir – sum nummar 76 – er kanska ivasamt. Livst so spyrst.
Móti Trinidad & Tobago
Í ellinta og seinasta umfari í morgin telva Føroyar móti Trinidad & Tobago. Teir eru styrkismettir nummar 117, so vit hava ein veruligan møguleika at enda við einum kærkomnum sigri á olympiaduni. Men so skal telvast sum í dag, og ikki sum í gjár.
Miðalstyrkitalið hjá Trinidad & Tobago er 2221. Hjá okkum er miðalstyrkitalið 2342. Av úrslitum hjá teimum er at nevna, at teir spældu 2-2 móti Andorra, sum vit hava havt harðar dystir ímóti í smálandakappingunum. Í næstsíðsta umfari vunnu teir stórsigur á Saudi Arabia.
Føroyar hava ikki bestu royndirnar við Trinidad & Tobago í talv-OL. Í 1980 taptu vit 3-1, og í 1984 endaði dysturin javnur 2-2.
Føroyska manningin í seinasta umfari verður henda: 1. Helgi Dam Ziska 2. John Rødgaard 3. Olaf Berg 4. Martin Poulsen.
Úrtøkan hjá føroysku telvarunum fyri seinasta umfar er henda:
1. Helgi Dam Ziska 5/7 + 2,4 (ratingstatus)
2. John Rødgaard 2½/7 – 42,4
3. Olaf Berg 4/9 – 18,2
4. Martin Poulsen 6/9 + 13,2
5. Carl Eli Samuelsen 4/8 – 28,2
USA og Kina í gullfinalu
Spenningurin er øgiligur í toppinum fyri seinasta umfar.
USA og Kina – seinastu OL-vinnarnir frá ávikavist Baku 2016 (USA) og Tromsø 2014 (Kina) – eru einsamøll á odda, og møtast í avgerandi innanhýsis finaludysti í seinasta umfari. Meira spennandi fær tað ikki verið.
Pólland, sum var á odda fyri dagsins umfar, tapti loksins fyri Kina, sum í staðin legði seg á odda saman við USA, sum vann tepran sigur á Armenia. Sam Shankland var aftur amerikanskur sigursharri. Russland hevur nú togað seg fram í oddan eftir fleiri sigrar á rað. Í dag vunnu russarar tepran sigur á Onglandi, sum eisini hevur staðið seg væl. Vladimir Kramnik tryggjaði russiska sigurin í dystinum.
Støðan í oddanum er hendan: 1. USA 17 stig 2. Kina 17 3. Poland 16 4. Frakland 16 5. Russland 16.
Norðurlond standa seg væl – í hvussu er Norra og Svøríki. Svøríki fekk í dag flottan 3-1 sigur á Italia, og Norra vann 2½-1½ á Serbia. Norra stendur seg einastandandi væl, tá hugsað verður um, at tríggir av teirra bestu telvarum eru ikki við. Hvørki heimsmeistarin Magnus Carlsen, Jon Ludvig Hammer ella Simen Agdestein eru við í Georgia. Carlsen fyrireikar seg til HM-finaludystin í næstum.
Norra er nummar 15 og Svøríki 16, Finnland nummar 33, Ísland 57 og Danmark nummar 62. Danir hava verri enn so allar sínar bestu telvarar við. Teir bestu halda seg ikki fáa nóg góðar sømdir.
Beinleiðis úr Batumi
Dystirnir í seinasta umfari á talvolympiaduni byrja longu klokkan átta á morgni føroyska tíð fríggjadagin 5. oktober.
Til ber at fylgja við beinleiðis leik fyri leik á øllum borðum. Livandi upptøkur síggjast eisini úr stóru talvhøllini í Batumi, og kendi stórmeistarin Ivan Sokolov, sum fleiri ferðir í 90-unum var í Føroyum sum gestur hjá Talvsambandi Føroya, og sum venjari hjá Havnar Telvingarfelag, er frásøgumaður frá kappingini.
Leinki til kappingina:
https://chess24.com/en/watch/live-tournaments/olympiad-batumi-2018-open


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Konsertir komandi vikurnar
21.10.2013
Seinastu mánaðirnar hevur verið skipað fyri fleiri væleydnaðum tiltøkum til frama fyri trivnaðin í Vestmanna.
Serliga er tað hugnaliga Vektarbúðin, sum hevur verið karmur um bæði konsertir og málningaframsýningar.
Undirtøkan hevur verið sera góð, og tað sama við afturmeldingunum.
Hesar komandi vikurnar eru tríggjar konsertir á skránni:
Í Vektarbúðini fríggjakvøldið 25. okt. kl. 20 syngur Hanus G. Johansen sangir við tekstum eftir Pól F. og Hans Jacob Kollslíð hugleiðir um mannin Pól F. Joensen.
Dagin eftir leygardagin 26. oktober kl. 16 verður konsert á Staðnum við ongum minni enn Beinir og teimum frá Kularøtum.
Tríðja konsertin, sum er á breddanum, verður við Stanley Samuelsen. Stanley framførir í Vektarbúðini hóskvøldið 14. november kl. 20.
Forsøla av atgongumerkjum verður á Kommunuskrivstovuni, og byrjar týsdagin 22. oktober.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text: harrison harro hartvig harun hasan hashem hashi hashim hassan hassen hatem hatice hava havanna havin havina hawa hawo hayat haydar hayden hayder hayley hazal heather heba hebe heddy hedi hedwig hedy heelmä heidi-hannele heidi-johanna heidi-maaria heidi-maarit heidi-mari heidi-maria heidi-marie heidi-marika heidi-marja heidi-susanna heidy heikinpoika heikintytär heikki-juhani heikki-jussi heikki-matti heikki-pekka heikki-tapio heile heilimä heimer heine heiner heini-maaria heini-maria heini-marja heinikki heinrich heinz heldine heleni helfrid heli-johanna heli-maaria heli-maarit heli-maija heli-maria heli-marja heli-riitta heli-sisko helia helin helina helja heljo helka-maria helke helkky hella helleka helleni helme helmi-elisa helmi-ilona helmi-lilja helmi-lotta helmi-maria helmi-riitta helmi-sofia helmiida helmililja helmut helmuth helny heloisa heloise helpi helén heléna heléne hemi hendrik hendrika hendry henja henje henna henna-emilia


text:
Fyrsta almenna fólkateljing í Føroyum var í 1769. Tá vóru vit 4.781 fólk.
Ymsar metingar hava verið gjørdar, hvussu fólkatalið mundi vera innan hesa fyrstu fólkateljing.
Havnarmaðurin og politikarin Anton Degn (1871-1950) skrivaði um gamlar fólkateljingar í Varðanum í 1932. Hann metti, at um ár 1330 mundu 4.000 fólk búgva í Føroyum. Hann roknaði seg fram til at 270 húski vóru í landinum tá, og at hvørt húski taldi 15 fólk.
Nakað seinni, í 1347-50, herjaði Svartideyði í Evropa. Mett verður at ein triðingur doyði av sóttini. Hóast sagnir eru um oyddar bygdir, eru eingi skjøl, sum nevna Svartadeyða í sambandi við fólkatalið í Føroyum.
Hagstova Føroya hevur í 2015 gjørt eitt yvirlit, har mett verður um fólkatalið innan fyrstu almennu fólkateljingina í 1769. Har verður mett, at í 1650 er fólkatalið 2.500, sum er tað lægsta í øllum hesum tíðarskeiði.
Eftir vánaligt veðurlag og ringar sjúkur kemur ferð á fólkavøksturin í 1813 og øldina út. Tá búgva 5.300 fólk í Føroyum. Orsøkir til fólkatalsvøksturin í 19. øld eru millum annað, at samfelagsligar broytingar fara fram, fleiri sleppa at giftast, epli kemur í staðin fyri korn, Kongligi Einahandilin verður avtikin og at skipsfiskiskapur byrjar og skapar arbeiði, eisini á landi.
Í 1901 eru fleiri enn 15.000 fólk í Føroyum. Hálvu øldina fram til 1950, tá vit telja 32.000 fólk, er miðalárligi fólkatalsvøksturin 1,51%. Tað er størsti vøkstur í fólkatalinum í miðal í øllum hesum yvirliti.
Eftir 1950 veksur fólkatalið framvegis, hóast ikki so nógv. Nú verður tosað um vælferðarsamfelagið, og tveir nýggir tættir fara at ávirka fólkatalið. Annar er minkandi burðaravlop, sum er natúrligi fólkavøksturin. Hin tátturin er nettoflyting, sum ger um seg, tá kreppa og arbeiðsloysi er í landinum. Fleiri kvinnur í burðarførum alduri flyta av landinum. Sum frá líður flyta eisini nógv ung av landinum, tí tey halda, at møguleikarnir eru betri at útbúgva seg í øðrum londum. Í 1992 er so stór kreppa í Føroyum, at ein Arbeiðsloysisskipan má setast á stovn fyri fyrstu ferð. Minst 6000 fólk missa arbeiðið og fleiri flyta av landinum. Tað er mest sjónliga broyting í øllum fólkatalsmyndunum.
Hvørja løtu kann Fólkayvirlitið boða frá, at nú varð føroyingur nummar 50.000 føddur. So mong hava vit aldri verið.
Uppgáva:
Hvørji viðurskifti hava ávirkað fólkatalið í Føroyum í søguligari tíð?
Hvørji viðurskifti, sum vit vita um, kunnu ávirka fólkatalið í Føroyum í komandi tíðum?


text:
Orð og lag: Aage Samuelsen
Týtt: Kajfinn Hammer
1. Skriftunnar Jesus kom inn í mítt hjarta,
tók á Seg ófrið mín, sum á meg gekk;
:,:villigur tók Hann á Seg mínar kvalir,
tá Hann á krosstrænum bløðandi hekk.:,:
2. Skriftunnar Jesus í Orðinum býður:
Doypast tú mást, ja, heilt undir, Hann vil!
:,:Og eg fekk sanna hvat ið hetta týðir:
Grivin í dropum tað ber ikki til!:,:
3. Skriftunnar Jesus í Anda meg doypti,
so eg í tungum nú prísa kann Guð’.
:,:Hann í Sín heilaga kyrtil meg klæddi,
og gjøgnum trúnna Hann loysti meg út.:,:
4. Skriftunnar Jesus í skýnum skjótt kemur,
heintar frá jørð tey sum fylgja Sær her!
:,:Síggja vit skulu hitt æviga summar
Skriftunnar Jesus, júst so sum Hann er!:,:


text:
Gudloysingar fyri álvarsomum mismuni í danska ríkinum
Felagsskapurin International Humanist and Ethical Union hevur fyri stuttum givið út nýtt altjóða kunningarskriv, ið ber livi- og lógarsømdirnar hjá gudloysingum og ótrúgvandi í øllum heimsins londum saman. Besta úrmælið verður givið londum, ið hava fult út “frælsi og javnrættindi.” Bert seks lond fáa henda heiðurin, og tey eru Taiwan, Niðurlond, Belgia, Estonia, Kosovo og Sierra Leone. Sambært kunningarskrivinum eru gudloysingar í Danmark (Føroyar og Grønland íroknað) harafturímóti fyri álvarsomum mismuni (severe discrimination). Givnu dømini um mismun eru (more…)


text:
Rói Norðoy
ein av stigtakarunum til Føroysku deildina
FØROYINGAR OG FORFYLGING - Open Doors í Føroyum
Dan Klein --- 21.07.2018 - 08:31
Klaksvíkingurin Rói Norðoy stendur á odda fyri nýggjum føroyskum felagsskapi, sum hevur til endamáls at kunna føroyingum um forfylging av kristnum um allan heim.
Kristiliga Tíðindatænastan
v/Poul Jóhan Djurhuus, Glyvrar
gjaranes@gmail.com
Tlf: 228314
skrivað: pjd 20.07.2018
Rói sigur í samrøðu við Sosialin, at tað kostar at vera kristin í heiminum í dag, og seinastu árini eru atsóknirnar móti kristnum øktar nógv í tali. Felagsskapurin veit at upplýsa, at tað eru í dag umleið 200 milliónir kristin, sum ógvusliga verða atsókt fyri teirra kristnu trúgv. Tølini, sum verða nevnd í hesum sambandi, eru ikki tikin úr leysari luft, men eru bygd á kanningar, sum fleiri felagsskapir, ið arbeiða við hagtølum, eru komnir til, m.a. mannarættindarfelagsskapir.
Rói sigur í samrøðu, at forfylging kann býtast upp í stigum soleiðis at skilja, at talan kann vera um forfylging frá almennari ella privatari síðu, og eisini frá nærumhvørvinum. Open Doors framleiðir ein sokallaðan World-Watch-List (altjóða vaktarlisti), sum kemur út á hvørjum ári. Á listanum verður útgreina hvat slag av atsóknum talan er um.
Tað nógv umtalaða Norður Korea er tað landið, sum seinastu 16 árini hevur verið nr. 1 á listanum yvir lond við ógvusligari atsókn mótvegis kristnum. Í hølunum á Norður Korea kemur Afganistan. India og Egyptaland eru á top-20 listanum.
OPEN DOORS FØROYAR
Tað er altjóða felagsskapurin Open Doors (Opnar Dyr), sum Rói Norðoy, saman við øðrum, ynskir at umboða í Føroyum við at seta á stovn eina føroyska deild, sum skal hava til endamáls at varpa ljós millum føroyingar um globalu støðuna í dag hjá teim kristnu við atliti til forfylging. Føroyska deildin arbeiðir við at gera eina heimasíðu, men í dag er møguleiki at fylgja arbeiðinum á teirra facebooksíðu og eisini at koma í samband við Open Doors Føroyar um ein ynskir at gerast limir ella stuðla. Um samkomur, kirjur ella felagsskapir ynskja at fáa vitjan av Open Doors Føroyar er møgleiki at ringja á tlf: 285663
Tað var Hollendarin, vanliga róptur Brother Andrew, sum stovnaði Open Doors í 1955 við tí eina endamáli at hjálpa teimum kristnu handan jarntjaldið. Í dag arbeiðir felagsskapurin á altjóða støði í fleiri enn 60 londum, og høvuðsmálið er framvegis at veita hjálp til tey kristnu, sum verða forfylgd, og at miðla kunning í tí fría heiminum um teirra støðu.
Felagsskapurin Open Doors hevur nú latið upp føroyska deild í Føroyum. Føroyska deildin hevur fingið navnið “Open Doors Føroyar.” Felgasskapurin hevur verið virksamur í Føroyum áður, men varð endurstovnaður í vár.
Ein kann hoyra samrøðu við Róa í Summartímanum í KVF 05. juli, og eisini í Kristiligu Tíðindasendingini 18. juli á R7.fo og í Andøvsløtuni 19. juli á R7.fo
Kristiliga Tíðindatænastan ynskir OPEN DOORS FØROYAR alt gott og Guds signing framyvir!


text:
Nýggja býráðshúsið í Eysturkommunu er liðugt, og í hesi vikuni flutti kommunala fyrisitingin yvir í stásiligu nýggju hølini við Oyruna í Norðragøtu.
Í hesum sambandi bjóðar kommunan til almenna móttøku fríggjadagin 8. des. kl. 15-18.
Møguleiki verður at síggja heldur serstaka bygningin, ið arkitekturin Osbjørn Jacobsen hevur teknað. Røður verða hildnar, Martin í Grund syngur nakrar sangir og okkurt gott verður til góman.
Nýggja og stásiliga býráðshúsið kemur at verða karmur um alt politiskt og fyrisitingarligt arbeiði hjá kommununi í framtíðini. Almenna kommunala snarskivan kemur eisini at halda til he
Um tú veitst okkurt, sum VP ikki veit - skriva so til vp@vp.fo


text:
Endurvenjingin - broyting krevst
Dan Klein --- 09.10.2018 - 08:30
Øll kunnu vit verða rakt av sjúku ella vanlukku, sum ger, at vit fáa brúk fyri endurvenjing.
Í grannalondunum er henda
endurvenjingin væl skipað, meðan í Føroyum eru støðan alt annað enn góð. Vit
frætta av og á í fjølmiðlunum um familjur, sum eru í svárari neyð, tí tann
sjúkuraktið fær ikki neyðugu viðgerðina og hjálpina.
Í Føroyum er støðan tann, at fyri 2015
varð øll endurvenjing skipað av landinum, men eftir 2015, gjørdist økið
tvíbýtt, tá eldraøkið varð lagt til kommunurnar at umsita. Also, eru tað
bæði kommunur og land, sum hava ábyrgdina og umsita endurvenjingina. Eg veit
ikki heilt, hvussu kommunurnar røkja uppgávuna hjá borgarunum yvir 67 ár,
men hjá landinum haltar alvorliga.
Spurningurin kann tí setast, hví
endurvenjingin hjá landinum ikki virkar væl. Her er vert at leggja merki til,
at í kunngerð nr. 20 frá 21. mars 2017 um endurvenjing innan Almannaverkið,
stendur í grein1, stk. 4: Endurvenjing sbrt. hesari kunngerð fevnir
ikki um fyribyrgjandi venjing og viðlíkahaldsvenjing
At endurvenjingin hjá landinum ikki
fevnir um fyribyrgjandi venjing og viðlíkahaldsvenjing er snøgt sagt ikki í
lagi. Hetta má vera eitt mistak.
Fyribyrgjandi venjing og
viðlíkahaldsvenjing - sjálvsagt saman við endurvenjing - eru alneyðugir tættir
í samlaðu viðgerðini. Hetta má síggjast sum ein heild, og tí má avvarandi
landsstýriskvinnan koma á banan og beinanvegin fáa broytt forsorgarlógina,
soleiðis at hon eisini tekur fyribyrgjandi venjing og viðlíkahaldsvenjing við.
Landsstýriskvinnan í almannamálum má
tí beinanvegin fáa rættað hetta mistak.
Sambandsflokkurin ætlar, ið hvussu so
er at virka fyri at menna og styrkja endurvenjingarøkið, alt sum tað er.
Magnus Rasmusssen
løgtingsmaður fyri Sambandsflokkin


text:
Breið bros á Amager29-06-2008
Todi Jónsson, stjóri í F.C. Amager, og nýggi nevndarformaðurin, Brian Mollerup, hava tey breiðu brosini frammi, eftir at føroyskt stuðlaða fótbóltsfelagið á Amager aftur hevur sess í donsku 1. deild í fótbólti
Fíggjargeirin í samstarv við BEC26-06-2008
Elektron og føroysku peningastovnarnir hava í dag undirskrivað avtalu um at fara í samstarv við Bankernes EDB Central, BEC.
Eik søkir eftir starvsfólkaleiðara20-06-2008
Vit sóknast eftir nýggjum starvsfólkaleiðara til Eik samtakið. Freistin at søkja er týsdagin 8. juli 2008
Nýtt átak skal menna føroyska fótbóltsvinnu16-06-2008
Nýggja partafelagið NAFA, sum Eik Grunnurin og Framtak í dag hava stovnað saman við fótbóltsleikaraumboðs-manninum Jákupi í Stórustovu, skal ætlandi styrkja marknaðarstøðuna hjá NAFA og í seinasta enda fáa fleiri føroyskar fótbóltsleikarar í starv uttanlands sum yrkisleikarar
Nýtt altjóða lán til Eik04-06-2008
Eik Banki hevur tikið eitt lán á stívliga eina milliard krónur hjá altjóða bankum. Lánið skal nýtast til at endurfíggja verandi lán og styrkja gjaldførið


text:
Kúlulaksur (laksaættin)
Oncorhynchus gorbuscha
(Walbaum, 1792)
Stødd: Hann verður upp í 76 cm langur, vanliga umleið 55 cm.
Dýpi: Anadromur fiskur. Í sjónum er hann úr vatnskorpuni og niður á 50 metrar.
Litur: Kúlulaksur er silvurblankur um síðurnar og bláur ella blágrønur um bakið, hvítligur undir búkinum. Hann hevur stórar, dimmar blettir um bakið og á stertinum. Í gýtingini skiftir hann lit, verður dimmur um bakið, síðurnar verða reydligar við brúngrønligum blettum. Rognafiskar fáa sama lit, men minni ógvisligt.
Teinar: R 10-15; G 13-19; U 14-17; B 9-11.
Lýsing: Kúlulaksur er smidligur fiskur. Hann hevur eina ryggfjøður mitt á bakinum, eina fitifjøður aftur móti klingruni, hon er væl størri enn á øðrum laksafiskum. Sterturin er nakað innbogin. Strikan er bein. Í gýtingini fáa siljafiskarnir stóra kúlu á bakið og krók á undirkjaftin.
Eyðkenni: Ovara kjaftbein røkkur væl aftur um eygað. Hann hevur stóra fitifjøður og blettir á stertinum. Í gýtingini er kúlan á bakinum á siljafiski gott eyðkenni.
Týdningur: Kúlulaksur hevur stóran týdning, nógv verður bæði fiskað og alið tó ikki í Føroyum.
da: Pukkellaks, en: Humpback salmon, fr: Saumon rose à bosse, ís: Bleiklax, no: Pukkellaks, tý: Buckellachs
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Laksafiskar Salmoniformes
Laksafiskahópurin hevur eina ætt við 11 slektum og 66 sløgum:
Í Føroyum eru 3 slektir og 5 sløg, harav tann eina ættin við tveimum sløgum, er ikki upprunalig í Føroyum, men er komin úr alibrúkum her og aðrastaðir.
Langvaksnir og smidligir fiskar. Teir hava eina ryggfjøður, eina gotfjøður og eina fitifjøður.
Øll sløgini gýta í feskum vatni, men nøkur teirra vaksa upp í sjónum. Hesi seinnu eru anadrom.
Hjá havgangandi fiskum er liturin bládimmur um bakið, og síðurnar eru blankar við dimmum blettum. Fiskur í feskvatni er oftast brúnligur ella gulgráur við blettum, men í stórum vøtnum eisini littir sum teir í sjónum, tó kámari.
Fiskurin í laksafiskum er, við onkrum undantøkum, reydligur.


text:
Útstappað veðrahøvd
26. oktober 2013
Vit á Stóru Dímun hava havt nógvar spennandi vitjanir av Jens-Kjeld Jensen. Hann hevur oftast gongd á fleiri verkætlanum og nakrar av teimum nerta eisini við hesa oynna.
Herfyri var Jens kjeld á vitjan herúti. Hann greiddi frá, at hann var givin at stappað út seyðarhøvd og beyð sær til at leggja okkum lag á. Hetta hildu vit ljóða áhugavert og vit hava við hansara hjálp og tógvi stríð endurskapað nøkur veðrahøvd, soleiðis at tey síggja livandi út.
Her síggja vit eitt sindur, hvussu arbeitt verður.
Um onkur vil hava eitt veðrahøvd útstappað, er vert at vita, hvussu høvd og skinn skal hagreiðast.
1. Tak mynd av veðri, áðrenn hann verður slaktaður. Beint inn á høvdi og vangamynd.
Hetta er fyri at vit kunnu endurskapað so væl sum gjørligt. Høvdi broytist, tá tað verður fryst.
2. Fryst høvdi eftir tveimum tímun.
3. Tá skinni er kølnað, salta tað væl. Ikki balla kantar inn.
Ikki skera/snøgga skinni framman. Vaska blóð av, áðrenn salta verður
Og um tú kundi hugsa tær eitt tílíkt veðrahøvd, so kanst tú trýsta her.
« Aftur


text:
Elektra og ætt hennara
Pelops ætt
Atreus’ synir, Agamemnon og Menelaos, vóru herovastar í grikska herinum, sum fór móti Troia at vinna aftur Helenu, konu Menelaosar. Teir vildu hevna og leggja í oyði býin, ið hevði rænt hana.
Áðrenn flotin setti segl, varð Agamemnon noyddur at offra dóttir sína Ifigeneiu fyri at blíðka gudinnuna Artemis, so veður og vindur vóru teimum til vildar. Hetta gjørdi hann, flotin vann fram til Troia og tíggju ár eftir vendi hann heim sum hetja. Ímeðan høvdu kona hansara Klýtaimestra og fríggjari hennara, Aigistos, systkinabarn Agamemnon, gjørt av at drepa hann tá hann kom heim. Agamemnon varð myrdur og Aigistos nýggjur kongur í Mýkena.
Døtrarnar Elektra og Krýsotemis livdu í deyðans húsi í mong ár. Men yngsta barnið, Orestes, varð fluttur burtur av einum trúgvum tænara, sum ól hann upp í fremmandum londum, til gudurin Apollon beyð Orestes at venda heimaftur og hevna faðirmorðið.


text:
┴virkan av grˇri ß alinˇtum ß mˇtst°u Ý sjˇnum
Endamßli er at fßa eitt yvirlit yvir hvussu grˇur ß alinˇtum ßvirkar hydrodynamisku kreftirnar ß nˇtirnar.
Ein skipan skal designast til at kunna mßta kraftina ß eitt netapanel Ý sjˇnum, umframt streymferina frammanfyri og aftanfyri neti. Eisini skal arbeiast vi eini skipan at lřsa grˇurin ß nˇtini, t.d. vi talgildari viger av myndum. Ein r° av netapanelum, sum hava stai Ý sjˇnum Ý nakrar mßnair vera kannai fyri at finna samanhang millum slag og n°gd av grˇri og ßvirkanina ß kreftirnar umframt hvussu neti vi grˇri ßvirkar rßki.
Kontaktpersˇnur: ěystein Patursson, oystein@fiskaaling.fo
Tßlming av grˇri ß alinˇtum
Endamßli er at lřsa hv°rjir m°guleikar eru at tßlma grˇur ß alinˇtum umframt teir, sum vera nřttir Ý dag.
VerkŠtlanin hevur tveir partar, annar er at skipa ta vitan i finnst Ý dag um hv°rjir m°guleikar eru at tßlma grˇri ß alinˇtir. Hin parturin er at royna ymiskar hŠttir at tßlma grˇrinum. Hetta kann vera at kanna nřggjar vigerir av nˇtunum umframt at kanna hv°rja ßvirkan eitt ßvÝst tal av igulker, krossfiski osv. hevur hevur ß grˇurin og um hetta m°guliga er naka vinnan kann nřta i hesum sambandi.
Kontaktpersˇnur: ěystein Patursson, oystein@fiskaaling.fo
GPU Parallelisering
Endamßli vi verkŠtlanini er at seta eina telduskipan upp vi GPU og royna hesa til tungar ˙trokningar.
Menna eina telduskipan, i br˙kar ein GPU Ý stain fyri, sum vanligt, fleiri CPU. Skipanin skal kunna koyra CFD og FE software. Hesi hava ymisk kr°v til telduskipanina. CFD software seta vanliga h°g kr°v til minni Ý telduni, mean FE software vanliga ikki seta eins stˇr kr°v til minni, men st°rri kr°v til ferina.
Kontaktpersˇnur: ěystein Patursson, oystein@fiskaaling.fo
R°rslumßtingar vi accelerometrum.
Endamßli er at menna mannagongdir til at mßta r°rslur Ý aliringum, nˇtum, s°kkringum o. l.
Vi at lřsa hvussu flˇtikragi, nˇt og s°kkringur flyta seg Ý mun til hv°nn annan og Ý mun til sjˇgvin, fast neyvari vitan um hv°rjar kreftir ßvirka einkultu lutirnir Ý aliringunum, og eisini fast neyvari vitan um hvussu nˇtin flytir seg Ý mun til sjˇgvin, og harvi eisini Ý mun til fiskin Ý nˇtin. Vi nřggjastu t°knini eru dik-mßtarar (accelerometur) so smßir og bÝligir, at teir eru innbygdir Ý felest allar fartelefonir og flest °ll myndatˇl. Verkatlanin er at menna ella nřta hesa t°kni til nřtslu ß alibr˙kum.
Kontaktpersˇnur: ěystein Patursson, oystein@fiskaaling.fo
Seinastu ßrini eru streymprofilar mßtair ß teimum flestu alifirunum, og vi ßrsenda 2013 er vantandi mßta ß °llum firunum, umframt at teldusimuleringar eru gj°rdar av sjˇvarfalsrßkinum. Rßki er avgerandi fyri sjˇgvgˇskuna Ý og kring aliringarnar, fyri hvar skarn og fˇurleivdir enda, umframt flutning av m°guligari smittu og °rum tilfari. Gˇ vitan um rßki er tÝ avgerandi fyri at fßa sum mest burtur˙r einum ali°ki, og samstundist ßvirka umhv°rvi sum minst. Endamßli vi hesum verkŠtlanum er neyvt at lřsa rßki Ý einum ella fleiri alifirum, og hv°rji viurskiftir hava ßvirkan ß ˙tskiftingina ˙t frß analysu av mßtingunum og/ella vi teldusimuleringum.
Kontaktpersˇnur: Knud Simonsen knud@fiskaaling.fo
Alda, og serliga tunga havaldan, sum kemur inn ß ali°kini, tykist at hava ein stˇran leiklut Ý at beina burtur avfalli, sum fellur ß botnin undir alibr˙kini. Seinastu ßrini eru aldumßtingar framdar ß teimum flestu alifirunum, og vi ßrsenda er vantandi mßta ß °llum firunum, umframt at teldusimuleringar eru gj°rdar av alduviurskiftunum. Endmßli vi hesari verkŠtlanini er at neyvt at lřsa alduviurskiftini ß einum ella fleiri alifirum og hv°nn třning aldudrivna resuspensiˇnin hevur fyri lÝvfr°iliga berievni ß hesum st°unum ˙t frß analysu av mßtingunum og/ella vi teldusimuleringum.
Kontaktpersˇnur: Knud Simonsen knud@fiskaaling.fo
S˙revnisytsla hjß stˇrum alilaksi
Kanning av hvussu s˙revnisnřtslan hjß alilaksi broytist vi hita Ý sjˇgvnum, st°dd ß fiski og hvussu skjˇtt hann svimur.
Vi tÝlÝkari vitan kunnu vit gera neyvari metingar av hvussu gˇ vatn˙tskiftingin skal vera Ý aliringum ß sjˇnum og k°rum ß landi. Eisini kann tÝlÝk vitan nřtast til at kanna hvussu nˇgva orku fiskurin nřtir til anding, og tÝskil hvussu nˇgv fˇur fer til anna enn v°kstur.
Kontaktpersˇnur: Gunnv°r ß Nori, gunnvor@fiskaaling.fo
Fiskaaling fer komandi vßr undir framleislu av rognkelsi. Kannast skulu bestu hŠttir at framleia yngul undan hesum fiski. Her verur hugsa um öbest practiseö royndir innan str˙king, rognaviger, startfˇring, startfˇur, eins og handfaring av fiskinum. M°guleiki er fyri fleiri ymsum verkŠtlanum innan evni.
Kontaktpersˇnur: Regin Arge, regin@fiskaaling.fo ella 214799
Ringt er at meta um n°gdina av l˙saynguli Ý sjˇnum kring eina alist°. L˙sin sŠst ß alifiskinum, tß hon er vaksin so miki nˇgv, at hon sŠst vi berum eygum. Av hesu ors°k, veit ein ikki hvussu stˇrt smittutrřsti veruliga er ľ bŠi ß alist°ina og Ý t.d. einum alifiri ella alisundi. Ein verkŠtlan er Ý umb˙na: a) vatnsřni vera tikin ß alist°um og kannai via t.d. real-time PCR, mean b) er tann meir praktiska sÝan av verkŠtlanini, har sjßlvur innsavningarhßtturin verur optimeraur. M°guleiki er fyri tveimum verkŠtlanum innan evni.
Endamßli er at ˙tvinna heparin ˙r fiskatarmun.
Heparin verur vanliga framleitt ˙r grÝsatarmum og er ein tann mest selda v°ran ß heilivßgmarknainum. Mßli er at etablera ein "lab-scaleö framleisluhßtt og at mßta n°gd av heparin Ý fiskatarmum frß ymiskum fiskasl°gum. SÝani er Štlanin at kanna mřl st°ddirnar og "anticoagulantö eginleikarnar hjß teimum ymisku st°ddunum ("low and high molecular weightö).
Kontaktpersˇnur: Jonhard Eysturskar, jonhard@fiskaaling.fo
Vi hesum verkŠtlanum, arbeia vit fram Ýmˇti at menna vitan og f°rleika innan taraaling Ý F°royum. Hugt verur at fřra tarasl°gum og fylgjandi spurningar vera nßgreiniliga kannair:
- Hvussu střra vit lÝvss°guni hjß teimum ymisku tarasl°gunum Ý starvsstovuni og fßa taran at mennast ß lÝnum?
- Hvussu ßvirka faktorar sum ljˇs og aldueksponering tarav°ksturin, tß lÝnurnar eru settar ß sjˇgv?
BSc verkŠtlan: Royndaraling av br˙ntaraslagnum Alaria esculenta
MSc verkŠtlan: Royndaraling av br˙ntarasl°gunum Saccharina latissima og Laminaria digitata og reytaraslagnum Palmaria palmata.
Kontaktpersˇnur: ěystein Patursson, oystein@fiskaaling.fo


text:
Darwin, Stalin og kristin hugsanarháttur
Høgni Johannesen hevur skrivað eitt innlegg á sínum bloggi, har hann hugleiðir yvir evnið “Stalinisa Darwinisma og Ateisma”. Orsøkin til tess er, at ein av hansara lærusveinum – Bergur Nónklett – hevur skrivað á einum øðrum bloggi, har hann hugleiðir yvir “Sambandi millum darwinismu og Holocaust”. Hetta seinna innlegg er tann vælkenda svadan hjá summum kristnum um, at allir ræðuleikar í nýggjari tíð stava frá darwinismuni. Hesin einfaldi og søgufalsandi hugsanarháttur er ikki nakað eindømi millum kristin í dag, og verður hann væl stuðlaður av ivasomum keldum, m.a. bókin Hitler’s Table Talk, 1941-1944 and Hitler’s Secret Conversations, 1941-1944 sum tit kunnu lesa meira um her.
Har er tískil nógv við tí seinna innlegginum mann kundi valt at viðgjørt nærmari, men eg valdi at taka eitt uppáhald úr rúgvuni, og seta tað í brennidepilin (more…)


text:
Evnið í samtaluni (Dánial og Poul Færø) er um at gróðurseta. Harrin hevur talað Orð sítt og gróðursett tað í okkum. Í hesum sambandi verður profeturin Mika umrøddur í 1. Kong. 22, har hann ávarar Kong Akab og Jósafat at fara í hernað saman, har Akab fellur. Eisini snýr samrøðan seg um Jósef og brøður hansara. Skriftbrot Róm. 11, 17-23 og Jóh. 1, 11-13.
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Listafelagið verður stovnað
Listafelagið varð stovnað í Keypmannahavn tann 23. mars í 1941. Felagið er við øðrum orðum eitt krígsbarn. Stovnararnir vóru fólk, sum vóru stødd í Danmark m.a. í útbúgvingarørindum og sum knappliga ikki sluppu heim til Føroya. Sambandið var kvett, tá ið týski herurin hertók Danmark tann 9. apríl og bretski herurin Føroyar tann 13. apríl 1940.
Víða hvar elvdi krígsstøðan til tjóðskaparligar hugsanir og tjóðskaparlig tiltøk. Millum føroyingar í Danmark var henda tvingaða útlegd ein atvold til, at serligur tjóðskaparligur útisetahugburður mentist. Endamálsorðingin hjá Listafelagnum ber boð um nakað av hesum:
at gera og nøra um eitt føroyskt listasavn við at keypa føroysk listaverk, sum nevndin ætlar hava varandi virði.
Fundurin var hildin á sjúkrahúsinum í “De gamles By”, sum bendir á, at tað var H. D. Joensen, sum hevði skipað fyri, tí í 1940-41 starvaðist hann har. Á stovnandi fundinum vóru fjúrtan fólk, og limirnir, sum vórðu teknaðir á fundinum, vóru 24 í tali. Tíggju hjún eru uppskrivað í fundarbókina á tann hátt at maður stendur við fullum navni og konan í fleiri førum, sum siður var tá, er nevnd frú og eftirnavnið á manninum. Glopp er millum “frú” og eftirnavnið sum um ætlanin hevur verið at seta fornavnið inn:


text:
Orð: Matthías Jochumsson
Týtt: Jákup Dahl
1. Legg út á dýpið eftir Harrans orðum
og stúr tú ei, hann valdar tínum korum,
um ómaksferð tú fert so manga stund;
um trúgv og dáð og dugur teg ei svíkur,
er Harri lívs tíns enn sum áður ríkur,
og mild hans lund.
2. Legg út á dýpið, tá ið Jesus kallar,
legg frá tær holdsins girnd og lystir allar
og feta beint í fótspor frelsarans;
og lat ei kross, ei kvalir tykkum skilja,
men stunda tú at fremja Guðs tíns vilja
í lýdni hans.
3. Legg út á dýpið, tú ið enn ert ungur
og óttast ei, tó streymur lívs er tungur,
men set tær snimma hátt títt mál og mið;
hav Guðs orð tær til leiðarstein í stavni,
og stýr tú síðan beint í Jesu navni
á himins lið.
4. Legg út á dýpið, tú sum troyttur lendir
av tunga róðri heimsins – Guð teg sendir -,
o, hav nú Jesus hjá tær innan borðs;
tá fert tú góða ferð á síðsta sinni,
og sálarfrið tá skalt tú eiga inni
Guðs ríka orðs.
5. Legg út á dýpið, og tú sál mín eyma,
legg eftir teir ónyttuligu dreymar,
teir sviku teg, tín alvi brast, tað sást.
Á dýpið út, tað kvøldar, Jesus kallar,
tí kvitta vil nú syndir tínar allar
Guðs dýra ást.


text:
[This text is not available in English]
Mikukvøldið 15. novembur kl. 19.00 verður eftirmetingarfundur, hjá gongubólkinum í Felagnum Tórshavn, í Banknordik.
Áðrenn vit sessast í matarhøllini til sjálva eftirmetingina og reypið, kemur Jákup Símun Simonsen at vísa okkum bankan.
Bankin bjóðar kaffi, men sum vant eiga vit at royna at hava okkurt heimabakað við. Uppvørpa verður tøk, um onkur vil vísa myndir frá túrunum.
Tilmelding í seinasta lagi mikudagin 15. novembur kl. 16.00 hjá VisitTórshavn tel. 302425 ella torsinfo@torshavn.fo


text:
Viðskiftakortið er eitt kredittkort, sum bert kann nýtast á Magnstøðunum.
Viðskiftakortið gevur tær sum nýtari hesar fyrimunir:
- Skjótleika
- Kreditt
- Neyvari útreiðslu stýring
Viðskiftakortið kann nýtast bæði av einstaklingum eins og fyritøkum, har talan eisini kann vera um at fáa kort til fleiri akfør.
Til privata nýtslu ber eisini til at fáa kort, antin til tað eina akfarið, ella til fleiri.
Kortið kann eisini nýtast til Magn-bátaanleggini, ið eru uppsett kring landið.
Tað eru 3 ymiskt sløg av Magn viðskiftakortum, ið eru snikkaði til tørvin hjá tí einstaka.
- Viðskiftakort 1 - kann bert nýtast til brennievni
- Viðskiftakort 2 - kann nýtast til brennievni og bilvørur
- Viðskiftakort 3 - kann nýtast til brennievni, bilvørur og kioskvørur


text:
Hallur av Rana
18.06.2015 - 22:47
Tíðindi > Samfelag & Politikkur > Landspolitikkur
Nú alt er upptalt er greitt, at tað er Sjúrður Skaale, ið flest veljarar hava sett ein kross út fyri. 2495 veljarar valdu Sjúrða.
Edmund Joensen gjørdist nummar tvey og Annika Olsen nummar trý við ávikavist 2416 atkvøðum og 1754 atkvøðum, men var tað ikki nokk til at vinna ein sess.
Í staðin var tað Høgni Hoydal, ið vann annan sessin, og var hann nummar fýra á topp listanum við 1477 persónligum atkvøðum.
Topplistin er fylgjandi:
C Sjúrður Skaale 2495
B Edmund Joensen 2416
A Annika Olsen 1754
E Høgni Hoydal 1477
C Aksel Vilhelmson Johannesen 1174
E Magni Arge 1082
E Kristina Háfoss 563
E Sirið Stenberg 561
A Jørgen Niclasen 531
E Annita á Fríðriksmørk 520


text:
Jørgen vil javnseta privata og almenna bústaðabygging
Politikkur21-09-2018 - 10:22 - Jóanis Albert Nielsen
Uppskot til samtyktar
Løgtingið heitir á landsstýrið um at fyrireika og leggja fyri Løgtingið lógaruppskot, sum tryggjar privatum somu treytir fyri bústaðabygging, sum almenna felagið Bústaðir fær.
Viðmerkingar
Hetta uppskot varð lagt fram í vár, men samgongan valdi at súlta málið í nevnd. Uppskotið slapp tí ikki til atkvøðugreiðslu í Løgtinginum og er nú dottið burtur. Tískil verður uppskotið nú lagt fram aftur, so tað vónandi kann koma til atkvøðugreiðslu í Løgtinginum. Almenna Bústaðir hevur munandi betri kappingartreytir enn tað privata.


text:
Frítíðartoymið á Tinghúsvegnum er partur av eind 3 í Trivnaðardeplinum.
Samband fæst við eindarleiðsluna her
Frítíðartoymið á Tinghúsvegnum
Tinghúsvegur 93100 Tórshavn
Tlf. 297478
Frítíðartoymið heldur til í hølum hjá Javna, og er eitt tilboð eftir skúlatíð til børn við autismu og ADHD. Sjey børn ganga í frítíðarskúlanum.
Arbeitt verður við at menna børnini til at verða meira sjálvbjargin, t.d. við at læra tey at taka bussin og at fara til handils. Hetta er í samráð við foreldrini í mun til tørvin hjá hvørjum barni. Í frítíðarskúlanum fáast børnini við ymiskt ítriv, eru úti í náttúruni, svimja og fara á bókasavnið. Eisini kunnu starvsfólkini fara við børnunum til ergo- og fysioterapi og tannlækna um avtala er gjørd um hetta.
Fýra starvsfólk arbeiða í frítíðartoyminum.
Dagført tann 05-04-2018


text:
Eg havi fyrr skrivað um forrit til at týða talu til tekst, á enskum Speech To Text, og sum eg havi umsett til heitið Talutýðari.
Forritið umskapar talu til tekst, tvs. at dikterast kann beinleiðis til eina tekstviðgerð, teldupost ella annað.
Mær vitandi situr ein arbeiðsbólkur nú og arbeiðir fyri at hetta kann gerast ein møguleiki. Mín vón er bert, at hetta eisini kann verða stuðlað av landsins stýri, so vit ikki aftur gerast ein eftirbátur, tá verkætlanin "Talgildu Føroyar" nú gerst ein veruleiki.
Eitt slíkt forrit vil gera innskriving á teldu nógv lættari, serliga hjá teimum við lesi/skrivitrupuleikum.
Skriva viðmerking niðast á síðuni
Men onnur enn tey vilja eisini fáa ein fyrimun, við tað at skriving verður skjótari. Danska fólkatingið hevur í fleiri ár brúkt talutýðing til øll tey skjøl, ið skulu journaliserast. Tað arbeiðið, ið tey fyrr brúktu eina viku um at skriva, verður nú gjørt eftur bert tveimum døgum!
Hjá øllum teimum, ið skulu gera notat, skriva frágreiðingar o.a. gerst arbeiðið nógv lættari og skjótari, samstundis at tað jú eisini ber til at brúka teldutalu til at lurta (ikki lesa) rættlestur.
Eitt annað forrit, ið vildi fullgjørt tað talgilda føroyska málið, er máltýðaraforritið . Við hesum forriti verður møguleiki at skjóttýða millum eina rúgvu av ymiskum málum. Tá eg nevni skjóttýðing, so meini eg, at hetta jú ikki er ein heilt røtt týðing, men ein hjálp til skjótt at skilja týdningin av annars fyri flestøllum óskiljandi málum.
Hvør ið vil átaka sær at laga føroyska málið til Google Translate veit eg í skrivandi stund ikki, men hetta verður umrøtt av nógvum.
Í nýggju útgávuni av forritinum ReadSpeaker, sum broytist til WebReader, verður Google Translate ein partur av skipanini. Hetta hevur tann fyrimun, at um farið verður inn á eina føroyska heimasíðu, sum hevur WebReader, so kann viðkomandi fáa innihaldið lisið á hansara máli, líka mikið, um hann er spanióli ella pólendingur.
Tí hevur hetta skund!
Høgni Højgaard
Bloggur Forsíða Nýtt innlegg Eldri innlegg


text:
Avtala við umhvørvisfelagsskapin Atlantic Salmon Federation, ASF
Fiskivinnupolitikkur -
Edmund Joensen, løgtingsmaður fyri Sambandsflokkin, hevur í dag sett Høgna Hoydal, landsstýrismanni í fiskivinnumálum, ein skrivligan fyrispurning (§ 52a) um avtalu við umhvørvisfelagsskapin Atlantic Salmon Federation, ASF. Svarast skal í seinasta lagi 10 yrkadagar eftir, at spurningurin er latin inn
Løgtingsmaðurin spyr fylgjandi:
1. Hevur landsstýrimaðurin í fiskivinnumálum gjørt avtalu við umhvørvisfelagsskapin Atlantic Salmon Federation(ASF), um eitt fullkomið bann at fiska laks kommercielt í føroyskum sjóøki í 12 ár?
2. Hevur landsstýrið spurt Løgtingið, hvat tað heldur um slíka avtalu?
3. Hvussu nógv fáa Føroyar aftur fyri avtaluna í pengum og hvør fær pengarnar?
Í viðmerkingunum til skrivliga fyrispurningin sigur Edmund Joensen, løgtingsmaður, at Løgtingið samtykti einmælt fyrr í ár at fara undir útseting av laksi, eisini kalla havbit, við tí fyri eyga at fiska laksin aftur, tá ið hann kemur inn aftur ímóti landi og hevur høgu góðskuna.
Lond sum t.d. Japan fiska á henda hátt laksin við gørnum inni undir landi.
Eftir útsetan er laksurin burtur eitt tvey ára skifti.
At enda sigur Edmund Joensen, løgtingsmaður, í sínum viðmerkingum, at um so er, at avtalan við ASF umfatar eisini hesa vinnu, so forðar avtalan fyri ætlan Løgtingsins.
Tí verða hesir spurningar settir landsstýrimanninum í fiskivinnumálum.
Sambandsflokkurin
RN


text:
MEGD tvingar ongan at flyta av Eirargarði
Í grein fríggjadagin 6. oktober skrivar Hanus Samró, at MEGD stuðlar ætlanini, at fólk við menningartarni verða tvingað heimanífrá – ímóti sínum egna vilja. Við hesum heldur hann, at MEGD ger ein fótfeil.
Her er tó ikki talan um fótfeil. MEGD kennir ikki málið um nýtt sambýli á Argjum fyri Eirargarð, og her er tí kanska talan um eina misskiljing.
Tað, sum MEGD í vár, við fullari semju við avvarðandi limafeløg og Almannamálaráðið, tók undir við var at byggja Sambýli til fólk við menningartarni á Mýruni í Hoyvík. Hetta er tó ikki eitt sambýli, ið er ætlað teimum, sum búgva á Eirargarði í dag.
Tørvurin á bústøðum til fólk við avbjóðinum er ovur stórur í Suðurstreymi. Tað eru einfalt hesi viðurskifti arbeitt hevur verið við.
Tó setti MEGD seg fyrr í ár upp ímóti ætlanini at útbyggja Eirargarð. Í útbyggingini var ætlanin at byggja eina hædd oman á Eirargarð, sum skuldi rúma fólki við seinheilaskaða. Ætlanin gekk ímóti einum inkluderandi hugburði, og var hetta tí rætta avgerði hjá Almannamálaráðnum at taka. Hoyringsskriv hesum viðvíkjandi liggja á megd.fo.
Her var heldur ikki talan um ein fótfeil, men eitt satt og erligt ynski frá MEGD í tráð við ST sáttmálan um rættindi hjá einstaklingum, ið bera brek, at myndugleikin ikki í komandi bygging til tey, ið hava avbjóðingar, fer at fylla eitt og sama øki við fleiri verkætlanum, sum skulu fevna um fleiri tíggjutals fólk, við ymiskum avbjóðingum.
Vil við hesum vísa aftur útsøgnina, at MEGD er partur av eini ætlan, ið skal tvinga fólk at flyta av Eirargarði. Neyvan er hetta heldur í tráð við veruleikan. Á fíggjarlógaruppskotinum fyri 2019 er peningur játtaður til nýtt sambýli á Argjum fyri Eirargarð. Hesi ætlan hevur MEGD ikki verið við í.
Við vón um, at fólk við avbjóðingum verða tryggjað góðar og tíðarhóskandi bústaðir.
Tóra við Keldu, forkvinna í MEGD


text:
Skulu arbeiða miðvísari og skjótari á brekøkinum
Seinastu árini hava vit sæð vælkomnar batar á brekøkinum. Nú fíggjarlógaruppskotið fyri 2019 er lagt fram, er avbjóðingin sjálvsagt, at hetta er seinasta fíggjarlógaruppskotið hjá sitandi samgongu. Løgtingsval verður aftur seinast um eitt ár, so her skal í fleiri førum arbeiðast skjótt við nøktandi játtan, um sitandi samgonga skal tryggja ymisku uppskotunum lív.
Brekpolitisk virkisætlan
Í vár skal MEGD saman við limafeløgunum aftur geva ST frágreiðing um, hvussu føroysk viðurskifti á brekøkinum eru skipað og nøktað í mun til ST-sáttmálan um rættindi hjá einstaklingum, ið bera brek. Í 2014 komu niðurstøður til Føroya Landsstýri, og vit hava síðani tá sæð batar.
Almannamálaráðið, sum hevur ábyrgd av at íverkseta ST-sáttmálan í føroyska samfelagnum, hevur givið til kennar, at tey í næstum fara at orða brekpolitiska virkisætlan. Heitt varð á Føroya Landsstýri longu í 2014 at gera brekpolitiska virkisætlan, so hetta eru góð tíðindi og vónar MEGD, at arbeiðið fer at ganga bæði skjótt og væl.
Ein brekpolitisk virkisætlan skal fevna um øll rættindi og týðandi øki, sum ST-sáttmálin fevnir um. Her skulu setast ítøkilig mál, ið eisini kunnu mátast, her skal setast nóg stór fígging av og mátarar, so til ber at máta framgongd, tá ið politikkur, sum víkir at teimum, ið bera brek, verður settur í verk.
Virkisætlanin skal gera arbeiðið á brekøkinum meira miðvíst. T.d. kann ætlanin vísa á, nær komið verður á mál at byggja bústaðir til fólk við avbjóðingum, og nær lærarar í fólkaskúlunum og miðnámsskúlunum hava fingið eftirútbúgvingar, so teir fakliga eru tilreiðar at møta næmingum við ymiskum avbjóðingum - bara fyri at nevna tvey viðurskifti.
Bústaðir til fólk við avbjóðingum
Í mong ár eru bygdir ov fáir bústaðir til fólk, ið hava avbjóðingar. Hesi skulu hava møguleika sjálvi at velja, hvar, og saman við hvørjum, tey vilja búgva. Í fíggjarlógaruppskotinum fyri 2019 eru 200 mió settar av til bústaðir til fólk við serligum avbjóðingum og bústovnar til fólk við menningartarni. Eisini er játtan sett av til Bú- og umlættingardepil til fólk við autismu. Hetta fegnast MEGD um.
Tó er stóra avbjóðingin, at tíðarætlanin er løgd inn í komandi valskeið, nøktandi fígging er ikki sett av, og harvið er tað eisini ein avbjóðing, tá ið alt arbeiðið enn ikki er byrjað. MEGD vil heita á politiska myndugleikan at byrja hesar verkætlanir skjótast gjørligt og seta neyðugu játtanina av.
Útbúgving fyri øll
Í fíggjarlógaruppskotinum sæst, at ætlanin er at halda fram við at skipa tilrættaløgd útbúgvingartilboð til næmingar við serligum tørvi á miðnámsskúlunum, og eisini er ætlanin at námsfrøðilig útbúgving av miðnámsskúlalærarum heldur fram.
Seinastu árini hava vit sæð veruligt frambrot í at tríggir miðnámsskúlar í landinum bjóða serbreyt til ung við avbjóðingum, sum er løgd til rættis við støði í OCN-skipanini (Open College Network). Her kunnu tey ungu menna egnar førleikar á teirra støði.
Við hesum hugburði eigur at verða hildið fram at gera føroysku fólkaháskúlarnar atkomuligar fyri øll. T.d. Føroya Fólkaháskúla, Ítróttaháskúlan í Suðuroy, komandi háskúlatilboð innan vistgrøði á Sandoynni og Húsarhaldsskúla Føroya. Hetta eru spennandi skúlatilboð, sum ikki bara eru bóklig og kunnu vera við til at menna ung við avbjóðingum. Eisini eigur eftirskúlin á Tvøroyri, ið eftir ætlan skal gerast veruleiki á sumri 2019, at vera við.
Áhugavert er at síggja, at ætlanin er at seta á stovn nýggja Pedagoghjálparaútbúgving á Heilsuskúla Føroya í 2019. Tó sæst hetta ikki aftur í játtanini, sum óivað bert røkkur til lønarhækkingar.
Hugstoytt er at síggja, at eingin játtan í fíggjarlógaruppskotinum er sett av til útbygging á Rásini, sum er skúlatilboð til ung við menningartarni. Hetta er eitt gott og mennandi skúlatilboð, sum eigur at vera útbygt, so fleiri fáa møguleika at gerast næmingar har.
Tekstir á føroyskar sendingar
Í fíggjarlógaruppskotinum sæst, at játtan er sett av til public service-tænastu til teknmálstulking av tíðindasendingum og øðrum føroyskum sendingum á sjónvarpsmiðlinum hjá Kringvarpi Føroya. Hetta er gleðiligt.
Í fleiri ár hevur MEGD víst á, at KvF skal veita deyvum og tunghoyrdum føroyingum atkomu við føroyskum teksti til sendingar í KvF. Hetta hevur enn bert rokkið til dokumentarsendingar og einstakar aðrar sendingar t.d. á ólavsøku. Einki er nevnt um hetta í fíggjarlógaruppskotinum.
MEGD hevur fleiri ferðir víst á, at tað væl møguliga er neyðugt at seta eina markaða upphædd av á fíggjarlógini til at teksta føroyskar sendingar í KvF. Fleiri túsund føroyingar hava í dag ongan møguleika at fylgja við tíðindum og øðrum føroyskum sendingum. Hesar sendingar skulu verða tekstaðar eins og dokumentarsendingarnar. Her er enn langt á mál.
Batar hava stóran týdning
Fullgreið yvir, at øll ynski á brekøkinum ikki kunnu gerast til veruleika í senn, so hevur tað so mikið størri týdning, at arbeitt verður miðvíst, vísiliga og í fleiri førum skjótari á átrokandi økjum og við viðurskiftum, sum hava staðið á dagsskránni í fleiri ár. Hesir batar hava stóran týdning.
Nú fíggjarlógaruppskotið fyri 2019 er lagt fram, kann Føroya Løgting vera við at føra Føroyar sum tjóð enn longri á leiðini til eitt samfelag fyri øll.
Við vón um, at fíggjarlógaruppskotið fyri 2019 fær góða og mennandi viðgerð á Føroya Løgtingi.
Tóra við Keldu, forkvinna í MEGD


text:
- Tíðindi, mentan og ítróttur
Makrelkunngerðin: sløk 11.000 tons fara á uppboð
Rætturin at fiska 10.900 tons av makreli verður seldur á uppboði í ár.
Og sløk 7.000 tons eru sett av til menningarkvotur.
Kunngerðin um makrelfiskiskapin í ár varð lýst í gjár.
Kvotan er 103.000 tons. Skip undir føroyskum flaggi sleppa at fiska 82.000 tons.
35.600 tons verða latin nótaskipunum sum eginkvotur.
Tíggju prosent av eginkvotu kunnu flytast til 2019.
Hitt verður latið teimum, sum høvdu loyvi at fiska makrel í fjør, sum felagskvota hjá hvørjum skipabólki.
Havstovan fær 1.900 tons at brúka sum samsýning fyri við vísindaligar fiskirannsóknir á landleiðunum.


text:
Vikuskiftið 6. og 7. oktober verður stórt LEIKALAND í Páls Høll og Marghøllini. LEIKALANDIÐ bjóðar spæl og undirhald til børn, ung og vaksin, sum kunnu stuttleika og hugna sær í Páls Høll og Marghøllini.
Í LEIKALANDI verða stórar hoppiborgir og forðabreytir settar upp í Páls Høll og í Marghøllini. Í Páls Høll er eisini møguleiki fyri svimjing, hitapotti, sauna, gosbað os.fr. Meðan tað í Marghøllini ber til at klatra og brúka hentleikarnar í høllini annars.
Í samband við tiltakið verður eisini filipinsk buffet í Marghøllini, har tað eisini verður møguleiki at keypa belgiskar vaflur og kaffi, popkorn og drekka afturvið.
Tiltakið verður leygardagin 6. oktober og sunnudagin 7. oktober frá kl. 10 til kl. 18.
Tilber at keypa dags-pass fyri 100 kr. ella vikuskiftispass fyri 175 kr. Passini geva atgongd til bæði Páls Høll og Marghøllina.
Børn undir 3 ár ókeypis saman við vaksnum.


text:
§ 1. Avtaluøkið
Hesin sáttmáli er galdandi fyri handverkslærlingar, sum eru undir útbúgving sambært yrkisútbúgvingarlógini, og sum eru í starvi hjá meistarum/virkjum, sum eru limir í Føroya Arbeiðsgevarafelag/Føroya Handverksmeistarafelag.
§ 2. Arbeiðstíð
Stk. 1. Vanliga arbeiðsvikan er 40 tímar frá 1. januar 1980 sambært løgtingslóg nr. 37 frá 1. juni 1978. Tann dagliga arbeiðstíðin er tann sama, sum er galdandi fyri hini starvsfólkini á virkinum (sveinarnar).
Meistarin hevur skyldu til at rinda lærlinginum løn fyri tað vikutímatal, sum avtalað er í lærusáttmálanum.
Stk. 2. Er lærlingur burtur frá arbeiði/skúla uttan lógliga grund, hevur virkið/meistarin ikki skyldu at rinda lærlinginum løn fyri tíðarskeiðið, lærlingurin er burtur.
§ 3. Skiftisarbeiði
Lærlingar kunnu arbeiða í skiftisvaktum á sama hátt sum sveinarnir.
Skiftisvaktarviðbótin verður goldin við somu prosentsatsum sum lærlingalønin av sveinalønini.
Tá ið arbeitt verður í skiftum, verður mattíðin ikki frádrigin fyri 2. og 3. holdið.
§ 4. Frítíðarløn
Víst verður til løgtingslóg um Frítíð við løn. Lærlingurin fær frítíðarløn, p.t. 12%.
§ 5. Barsil
Víst verður til løgtingslóg um Barsilsskipan.
§ 6. Sjúka
Viðvíkjandi sjúku verður víst til løgtingslóg um dagpening vegna sjúku.
Læknaváttan skal leggjast fram, um so er at meistarin ella virkið krevur tað (hóast dagpeningaskipanina).
§ 7. Frídagar
Ásetingarnar um frídagar í høvuðssáttmálanum eru eisini galdandi fyri lærlingar. Í løtuni eru frídagarnir hesir: 1. mai og nýggjársaftan eru heilir frídagar. Flaggdagur, grundlógardagur, 1.november og jólaaftan aftaná kl. 12.00. Meistarin rindar ikki løn fyri frídagar og halgidagar, men rindar 1,5% í eftirlønargrunn fyri hetta.
§ 8. Løn
Lærlingar fáa ta til eina og hvørja tíð galdandi løn, sum er avtalað millum Føroya Handverksmeistarafelag og Føroya Handverkarafelag/Landsfelag Handverkaranna. Tað er:
1. árið 35% av sveinalønini
2. árið 40% av sveinalønini
3. árið 50% av sveinalønini
4. árið 60% av sveinalønini
5. árið 70% av sveinalønini.
Lærlingur byrjar altíð á 1. árið. Er lærutíðin tildømis 3 ár, byrjar lærlingur á 1. ári og heldur so fram á 2. og 3. ári. Undantak er tó, tá ið lærutíðin verður stytt. Tá verður tað stytta tíðarskeiðið drigið av tí 1.árinum. Fær lærlingur tildømis 20 vikur stytta lærutíð, verður lærutíðin á 1. árið 32 vikur. Síðani flytur lærlingurin á 2. árið osv.
§ 9. Løn í skúlatíðini
Tá ið lærlingur er í skúla, hevur meistarin skyldu til at rinda honum løn.
§ 10. Koyring og burturarbeiði
§19 í høvuðssáttmálanum um koyring og burturarbeiði hjá handverkarum og serarbeiðarum er eisini galdandi fyri lærlingar.
§ 11. Eftirløn
Meistararnir rinda 13% av lønini í ein eftirlønargrunn hjá Føroya Handverkarafelag ella Landsfelag Handverkaranna.
Eftirløn í §7 er íroknað hesa eftirløn.
§ 12. Lønarútgjalding
Stk. 1. Lønin verður goldin eftir fastari skipan annaðhvørt fyri eina viku ella tvær vikur ísenn.
Stk. 2. Saman við útgjaldingini skal vikuseðil (-seðlar) fylgja við.
Stk. 3. Øll sáttmálatengd gjøld verða framd samstundis sum lønarflytingar.
§ 13. Yvirtíð
Fyri yvirarbeiði verður øll læruárini goldið serarbeiðaraløn á 1. árið + hesi prosent:
Fyrstu 4 tímarnar + 35%
Næstu 3 tímarnar + 60%
Fylgjandi tímar + 100%
Leygardag:
Fyrstu 5 tímarnar + 35%
Fylgjandi tímar + 60%
Sunnu- og halgidagar: + 100%
§ 14. Arbeiðssteðgur
Lærlingur kann ikki luttaka í arbeiðssteðgi á arbeiðsmarknaðinum.
§ 15. Forskotin tíð
Fyri arbeiðir innanfyri hesi tíðarskeið verða goldnar hesar viðbøtur (forskotin tíð):
§ 16. Limagjald
§ 24 í høvuðssáttmálanum er galdandi fyri lærlingar. Greinin er p.t. soljóðandi:
“ Stk. 1. Á hvørjum arbeiðsplássi kann verða avtalað, hvørt meistari skal eftirhalda limagjald hjá limum í handverkarafeløgum.
Stk. 2. Vanligur meiriluti av handverkarum, serarbeiðarum og meistara á arbeiðsplássinum skal vera fyri hesum og atkvøðast skal við seðlum.
Stk. 3. Verður avtalað, at meistari skal eftirhalda limagjald, verður hetta at rinda til avvarandi handverkarafelag eftir nærri avtalu.”
§ 17. Gildi og uppsøgn
Hesin sáttmáli kemur í gildi 1. oktober 2018. Sáttmálin kann sigast upp við 2 mánaða ávaring til ein 1. oktober, fyrstu ferð 1. oktober 2020.
Hesin sáttmáli er ikki galdandi fyri lærlingar, sum eru byrjaðir sum lærlingar fyri 1. oktober 2005, tó kunnu partarnir avtala at nýta henda sáttmála.
Tórshavn, tann 10. oktober 2018
Fyri Føroya Handverkarafelag
Suni Simonsen, form.
Fyri Føroya Arbeiðsgevarafelag
Bogi Jacobsen, formaður
Fyri Landsfelag Handverkaranna
Daniel P. Djurhuus, form.
Fyri Føroya Handverksmeistarafelag
Magnus Magnussen, form.


text:
Orð: Árni Jacobsen
Lag: Mosie Lister
1. Hevur lívið her á foldum
nakran frið og sanna gleði givið tær?
Hevur tú nú funnið hvílu í tí fragd,
sum tú í heimsins rúsi fær?
Ella leitar tú í loyndum eftir tí,
sum tær friðin geva kann?
Harrin Jesus til reiðar stendur.
Tak móti honum, trúgv á hann.
Niðurlag: Negldur á ein kross
varð hann einans fyri lív at vinna tær.
Negldur á ein kross. „Tað er fullgjørt!“
fyri teg hann rópti har.
Tað var náði Guds til syndaran,
á krossi varð opinberað tær,
og henda náði er ævig,
á kross hann negldur varð.
2. Við at søkja heimsins brunnar
longri burtur tú í syndamyrkrið fór,
og tú veitst, at fyri Gudi og hans hásæti
er syndaskuld tín stór.
Tak í dag tað stóra stigið,
Jesus rættir tær naglamerkta hond.
Hann skal æviga frelsa teg,
til fulnar hann loysir tíni bond.


text:
Orð: J. Scheffler
Lag: J.B. König
Týtt: Jákup Dahl
1. Teg vil eg elska, tú mín styrki,
ið hjarta mínum ugga ber,
tær halgað veri alt mítt yrki,
hvør kensla, mær í brósti fer.
Teg vil eg elska, Harra mín!
Meg kalla, Jesus, tín!
2. Teg vil eg elska, tú ert lívið
og førir meg á lívsins leið,
teg vil eg elska, og tú blívi
mær ljósið tað, ið sloknar ei.
Teg vil eg elska, tí títt blóð
burt mínar syndir tvó.
3. So langa tíð eg ei teg kendi,
sum best tó altíð unti mær,
á fremmand’ strond tú boð mær sendi
frá heimi, sum við tær kom nær;
tí heimasælu, lívd og frið
fær hann, sum tú ert við.
4. Koyr ikki barnið burt, ið kemur
deyðmótt og troytt at húsum heim
úr summarleikum, verøld fremur,
tí fjálgan eingin er í teim;
men bert í tíni føstu borg
har stillast sálarsorg.
5. Teg vil eg elska, Jesus góði,
tín verndarhond mær víst skal ná,
tú lættir mær av tungum móði,
um háð og neyð eg freista má.
Teg vil eg elska, Harra mín,
meg kalla, Jesus, tín!


text:
Fyrr varð sagt, at eitt gólv í vátrúmi skuldi hava eitt hall, alt sum tað var, yvir ímóti ristini. Soleiðis verður ikki arbeitt longur. Nú er tað nóg mikið, at tey støð á gólvinum í vátrúminum, har vatn kemur at javnan - t.d. brúsirúminum - skulu hava hall. Og væl at merkja rætt hall. Tað vil siga eitt hall upp á millum 1 og 2 % yvir ímóti ristini. Verður vatnið liggjandi í hyljum, er vandi fyri fukt-skaða á gólv og veggir, eins og tað er vandi fyri at fólk glíða og bróta seg sundur.
Tann lættasti mátin at byggja eitt gólv við halli, er at stoypa tað. Tá verður alt gólvið, uttan brúsirúmið, stoypt vatnrætt. Í brúsirúminum verður so stoypt eitt hall yvir ímóti ristini. Tað er gott at hava eina rist afturat inni á flata stóra gólvinum, men tá er ikki neyðugt at hava hall yvir til hana.
Tað hevur stóran týdning at gera eitt vátrúmsgólv rætt frá byrjan, tí tað er bæði strævið og kostnarðarmikið at fara afturumaftur. Er talan um eitt rúm við vinyli á træplátu, sum hevur skeivt hall, mugu gólvpláturnar upp frá aftur og leggjast av nýggjum. Er talan um flísar omaná á plátu, er mannagongdin tann sama sum omanfyri. Og eru tað flísar omaná stoypt gólv, mugu flísarnar av – kanska er nóg mikið at taka flísarnar á tí økinum, har vatnið stendur, upp frá, men sum oftast er ein vátrúms-membran undir, og tá hon verður brotin, skal hon smyrjast av nýggjum, øll sum hon er.
Tað er ikki so lætt at leggja gólv í vátrúmi sjálv/ur, men tað ber til, og tað er eisini í lov. Nógv fólk hava goðar royndir av at arbeiða við einum kjallaragólvi, har ein rist skal leggjast í gólvið við vaskið ella varkimaskinuna, áðrenn tey fara í holt við baðirúmini inni í húsinum.
Fyri at finna rætta halli, mugu fleiri vaterpass brúkast, men ein stálkúla, ca. 2 sentmetrar í tvørmáti, kann eisini brúkast. Hon skal, áðrenn flísar verða lagdar, kunna trilla ímóti ristini, tá hon verður løgd á gólvplátu ella turrt betongi.


text:
12. juni 2008Nr. 66
Kunngerð um bjargingarútgerð á kappróðrarbátum
Við heimild í §§ 5, 9 og § 9 a í løgtingslóg nr. 25 frá 12. apríl 2006 um bjargingarútgerð á opnum bátum og førum undir 20 tons (BT), sum broytt við løgtingslóg nr. 32 frá 19. mai 2008, verður ásett:
§ 1. Tá lagt verður frá landi, skal øll manningin á kappróðrarbáti vera í einum av Skipaeftirlitinum góðkendum bjargingar-vesti, sbr. tó stk. 2.
Stk. 2. Undir kappróðri er ikki neyðugt, at manningin er í bjargingarvestum, men skulu vestarnir vera í bátinum. Høvuðsdómararnir á kappróðrarøkinum kunnu tó áleggja manningini at vera í vestinum undir róðrinum, um hetta verður mett neyðugt.
Stk. 3. Felagið, ið báturin rør fyri, skal ansa eftir, at manning, sum ikki er fylt 15 ár, nýtir bjargingarvest sbrt. stk. 1 og 2.
§ 2. Harumframt skal kappróðrarbátur í minsta lagi hava hesa útgerð umborð undir venjing:
1) kumpass,
2) pøs ella eyskar at oysa við,
3) radarreflektor, sum er festur á stong, ið røkkur minst ein metur yvir stavnarnar, og
4) floytu ella blásilúður.
§ 3. Við bót verður tann revsaður, sum ikki er í góðkendum bjargingarvesti sbrt. § 1, stk. 1 og stk. 2, 2. pkt.
Stk. 2. Felagið, ið báturin rør fyri, verður revsað við bót fyri brot á § 1, stk. 2, 1. pkt., § 1, stk. 3 og § 2.
Stk. 3. Fiskiveiðieftirlitið kann avgera revsimálið við sektaruppskoti eftir reglunum í grein 9 a í lógini.
§ 4. Henda kunngerð kemur í gildi dagin eftir, at hon kunngjørd. Samstundis fer úr gildi kunngerð nr. 64 frá 17. mai 2006 um bjargingarútgerð á kappróðrarbátum.
Fiski- og Tilfeingismálaráðið, 12. juni 2008
Tórbjørn Jacobsen (sign.)
landsstýrismaður
/ Rógvi Reinert (sign.)